section_heading: Rimljani
paragraph_text: Stalna rimska okupacija započela je invazijom rimskog cara Klaudija 43. godine i Rochester su učinili jednim od svojih najvažnijih gradova izgradivši utvrdu i most preko rijeke Medway. Predmet rasprave povjesničara je bio točan put rimskog napredovanja; vojska je mogla doći duž sadašnjeg Hodočasničkog puta do Rochestera. Prijelaz rijeke Medway bio je prepreka, što je rezultiralo bitkom na Medwayu koja je bila značajna jer se vodila dva dana što je bilo neobično za to razdoblje. Kentski oppidum pretvoren je u rimsko naselje Durobrivae. Njegov plan determinira sadašnju Glavnu ulicu (High Street) i Sjevernu kapiju (Northgate) te Boley Hill na kojem je smješten dvorac Rochester. Rimljani su premostili rijeku na istoj točki na kojoj se nalazi i sadašnji most, a to su ustanovili viktorijanski inženjeri koji su gradili most jer su otkrili temelje rimskog mosta koji su se sastojali od devet stupova izrađenih od složenog kamena, drva i šuta.